Calcarina hispida

Calcarina hispida ir foraminīferu suga rotaliīdu kārtā un kalkarinīžu dzimtā. Sugu 1876. gadā aprakstīja angļu mikropaleontologs Henrijs Bredijs. Sugas nosuakums no latīņu valodas "hispida" (raupjš) norāda uz čaulas negludo virsmu. Suga ir izplatīta Bengālijas līcī, Indonēzijā, pie Ķīnas, Indoķīnas, Filipīnām un Japānas, kā arī Okeānijā, Klusajā okeānā.WoRMS, World Register of Marine Species. Dzīvo dziļumā līdz 40 m, piestiprinoties pie aļģu lapoņa.

 Apraksts 
Čaula ir zema, trohospirāliska. Tās spirāliskā puse ir evolūta, bet umbilikālā puse involūta. Šuves nav saskatāmas, izņemot dažām pēdējām kamerām. Čaula ir raupja, no abām pusēm klāta ar kalcīta pauguriņiem. Pauguriņu virsma ir graudaina. Čaulas ārējā mala ir noapaļota, ar 3—10 spēcīgiem, raupjiem, strupiem dzelkšņiem, kas izvietoti vijumu plaknē, katras kameras centrālajā daļā. Pauguriņus iekļauj kanālu sistēmas nelielas poras. Čaulas sieniņas ir raupjas. Atveres virsma ir plakana, ar radiāliem ķīļiem. Atveres ir šauras, ļoti iespiestas, atrodas pēdējās izveidotās kameras pamatnē un nosegtas ar ornamentējumu.Debenay, J. -P. (2013). A guide to 1,000 Foraminifera from the Southwestern Pacific: New Caledonia. IRD Editions. Publication Scientifique du Museum. 1-384. 189. lpp.

 Atsauces 

Kategorija:Foraminīferas